U-I-475/18
Natisni
Opravilna št.:
U-I-475/18
Datum odločitve:
18. 1. 2019
ECLI:
ECLI:SI:USRS:2019:U.I.475.18
Akt:
Pravila obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 25/14, 85/14 in 64/18) (Pravila OZZ)
Izrek:
Pobuda za začetek postopka za oceno ustavnosti in zakonitosti Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 25/14, 85/14 in 64/18) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Pavel Sijanta, Kuzma
Datum vloge:
16. 10. 2018
Vrsta odločitve:
sklep
Vrsta rešitve:
zavrženje
Dokument:
US31767
Dokument v PDF obliki:
U-I-475-18.pdf
210 KB
Prenesite datoteko
U-I-475/18-6
18. 1. 2019
SKLEP
Ustavno sodišče je v postopku za preizkus pobude
Pavl
a
Sijanta, Kuzma
,
na seji 18. januarja 2019
sklenilo:
Pobuda za
začetek postopka za
oceno ustavnosti in zakonitosti Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 25/14, 85/14 in 64/18)
se zavrže.
OBRAZLOŽITEV
1. Pobudnik izpodbija Pravila obveznega zdravstvenega zavarovanja (v nadaljevanju Pravila OZZ), saj meni, da so vzrok kršitev drugih določb materialnega in procesnega prava, ki urejajo uveljavljanje pravic iz obveznega zdravstvenega zavarovanja (posebej pravice do zdravljenja v tujini in pravice do zdraviliškega zdravljenja) v upravnem in sodnem postopku. Trdi, da so v neskladju s 15., 34. in 51. členom Ustave, 12., 39., 40. in 49. členom Zakona o pacientovih pravicah (Uradni list RS, št. 15/08 in 55/17 – ZPacP) ter s 44.a členom Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 91/07, 76/08, 87/11 in 91/13 – ZZVZZ).
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pravila OZZ ne učinkujejo neposredno. V takih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Zavarovanec lahko uveljavlja pravice iz obveznega zdravstvenega zavarovanja (kar vključuje tudi pravico do zdravljenja v tujini in pravico do zdraviliškega zdravljenja) v postopku pred Zavodom za zdravstveno zavarovanje Slovenije, po izčrpanju pravnih sredstev v upravnem postopku pa lahko sproži socialni spor pred Delovnim in socialnim sodiščem v Ljubljani. Šele po izčrpanju vseh pravnih sredstev lahko hkrati z ustavno pritožbo vloži tudi pobudo za presojo ustavnosti in zakonitosti izpodbijane ureditve. Glede na navedeno pobudnik ne izkazuje pravnega interesa za začetek postopka za oceno ustavnosti in zakonitosti izpodbijanega predpisa. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10,
56/11 in 70/17
)
v sestavi: predsednik dr. Rajko Knez ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Etelka Korpič – Horvat, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik